
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2320 

17 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Πολυδύναμου Περιφερειακού Ιατρείου 
(Π.Π.Ι.) Μακρύ Γιαλού ως αποκεντρωμένης μονά¬ 
δας του Γ.Ν. - ΚΎ. Σητείας και των θέσεων προ¬ 
σωπικού του. 1 

Ελεγκτική διαδικασία των συμβεβλημένων με τον 
Ε.Ο.Π.Υ.Υ. ιδιωτών παροχών Υπηρεσιών Υγείας... 2 


ΑΠΟΦΑΣΕΙ Σ 

Αριθμ. Υ3α/Γ.Π.οικ.84933 (1) 


Σύσταση Πολυδύναμου Περιφερειακού Ιατρείου (Π.Π.Ι.) 
Μακρύ Γ ιαλού ως αποκεντρωμένης μονάδας του Γ.Ν. 
- ΚΎ. Σητείας και των θέσεων προσωπικού του. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α. Των άρθρων 14 και 15 του Ν. 1397/1983 «Εθνικό σύ¬ 
στημα υγείας» (ΦΕΚ 143/ τ. Α'), όπως ισχύουν. 

β. Του Ν. 2519/1997 άρθρο 27, «Ανάπτυξη και εκσυγχρο¬ 
νισμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις» (ΦΕΚ 165/τ. Α'), όπως έχει τροποποι¬ 
ηθεί με το άρθρο 23, του Ν. 3172/2003 «Οργάνωση και 
εκσυγχρονισμός των Υπηρεσιών Δημόσιας Υγείας και 
άλλες διατάξεις» (ΦΕΚ 197/τ. Α'). 

γ. Του Ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις» (ΦΕΚ 81/τ. 
Α'), όπως ισχύει. 

δ. Του Ν. 3754/2009 «Ρύθμιση όρων απασχόλησης των 
νοσοκομειακών ιατρών του ΕΣΥ, σύμφωνα με το Π.Δ. 
76/2005 και άλλες διατάξεις» (ΦΕΚ 43/τ. Α'), όπως ισχύει. 

ε. Τις διατάξεις του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (ΦΕΚ 297/τ. Α'), όπως ισχύει. 

στ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 


με το άρθρο πρώτο του Π.Δ. 63/2005 (ΦΕΚ 98 Α') και το 
γεγονός ότι από τις διατάξεις της απόφασης αυτής θα 
προκληθεί δαπάνη ύψους: α) εκατόν τριάντα δύο χιλιάδων 
(132.000,00) € περίπου ετησίως, σε βάρος του Κρατικού 
Προϋπολογισμού για μισθοδοσία προσωπικού, που θα εγ- 
γράφονται στον Προϋπολογισμό Εξόδων του Υπουργείου 
Υγείας (ειδ. Φ. 15 - 210 ΚΑΕ 0200), β) τριάντα χιλιάδων 
(30.000,00) € ετησίως για λειτουργικά έξοδα που θα κα¬ 
λύπτονται από τον Προϋπολογισμό του Γ.Ν.- Κ.Υ. Σητείας 
και γ) τριακοσίων πενήντα χιλιάδων (350.000,00) € για την 
ανέγερση του κτιρίου και τον εξοπλισμό αυτού, που θα 
αντιμετωπισθούν από πόρους του ΠΕΠ Κρήτης και Νήσων 
Αιγαίου του ΕΣΠΑ 2007-2013. Η εν λόγω δαπάνη θα έχει 
αφετηρία το 2014 και θα καλύπτεται με την εγγραφή και 
τη δέσμευση σχετικών πιστώσεων στους οικείους Π/Υ. 

ζ. Την αριθμ. 448/9-7-2013 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

2. Το αριθμ. 1794/26-3-2010 έγγραφο της Περιφέρειας 
Κρήτης, αναφορικά με την διάθεση οικοπέδου για την 
ανέγερση του κτιρίου του Πολυδύναμου Περιφερειακού 
Ιατρείου Μακρύ Γ ιαλού. 

3. Τα αριθμ. 5559/28-5-2010 και 8637/29-7-2010 έγγρα¬ 
φα του Διοικητή της 7ης ΥΠΕ Κρήτης. 

4. Την αριθμ. 2/16-7-2010 απόφαση του ΚΕ.Σ.ΥΠΕ (Θέμα 7ο). 

5. Την αριθμ. 23/17-12-2012 απόφαση του ΚΕ.Σ.Υ.ΠΕ. 
(Θέμα 38ο). 

6. Το από 27-6-2013 Υπηρεσιακό Σημείωμα της Δ/νσης 
Οικονομικού του Υπουργείου Υγείας σύμφωνα με το 
οποίο «.. θα μεριμνήσει για την εγγραφή των σχετικών 
πιστώσεων στον προϋπολογισμό έτους 2014, εντός των 
ορίων των συνολικών πιστώσεων...», αποφασίζουμε: 

Α. Συνιστάται Πολυδύναμο Περιφερειακό Ιατρείο 
(Π.Π.Ι.) στο Δημοτική Ενότητα Μακρύ Γ ιαλού του Δήμου 
Ιεράπετρας, ως αποκεντρωμένη μονάδα του Γ.Ν.- Κ.Υ. 
Σητείας, και καταργούνται τα τρία (3) Περιφερειακά 
Ιατρεία, Λίθινων, Αγίου Στεφάνου και Σταυροχωρίου. 

Περιοχή ευθύνης του νεοσυσταθέντος Πολυδύναμου 
Περιφερειακού Ιατρείου είναι η έδρα του και οι Τοπικές 
Κοινότητες Αγίου Στεφάνου, Πεύκων, Κρυών, Χρυσοπη- 
γής, Λίθινων, Αγίου Γεωργίου, Μαρωνιάς, Περιβολακίων, 
Παπαγιαννάδων, Σταυροχωρίου και οι οικισμοί Γούδου- 
ρας, Λαπίθου, Σκλάβων, Συκιάς, Βορίου, Ανω Επισκοπής 
και Κούτσουρά. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Συνιστώνται οι παρακάτω θέσεις προσωπικού για 
τις ανάγκες του Πολυδύναμου Περιφερειακού Ιατρείου 
Μακρύ Γιαλού, ως εξής : 

ΚΛΑΔΟΣ ΕΙΔΙΚΕΥΜΕΝΩΝ ΓΙΑΤΡΩΝ ΕΣΥ 
Τρεις (3) θέσεις Γενικής Ιατρικής ή Παθολογίας 
ΛΟΙΠΟ ΠΡΟΣΩΠΙΚΟ 
Κατηγορία ΤΕ 

Μία (1) θέση κλάδου ΤΕ Νοσηλευτικής 
Μία (1) θέση κλάδου ΤΕ Ραδιολογίας - Ακτινολογίας 
Μία (1) θέση κλάδου ΤΕ Ιατρικών Εργαστηρίων 
ΚΑΤΗΓΟΡΙΑ ΔΕ 

Μία (1) θέση κλάδου ΔΕ Διοικητικών Γραμματέων 
Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡ. ΟΙΚΟΝΟΜΙΚΩΝ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΥΓΕΙΑΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-*- 

Αριθμ. Υ9/ΟΙΚ.85507 (2) 

Ελεγκτική διαδικασία των συμβεβλημένων με τον 
Ε.Ο.Π.Υ.Υ. ιδιωτών παροχών Υπηρεσιών Υγείας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπ' όψιν: 

1. Τις διατάξεις της παρ. 5 του άρθρου έβδομου του 
Ν. 4183/2013 «Κύρωση της Σύμβασης Παραχώρησης του 
αποκλειστικού δικαιώματος παραγωγής, λειτουργίας, 
κυκλοφορίας, προβολής και διαχείρισης των Κρατικών 
Λαχείων και άλλες διατάξεις.» (ΦΕΚ 186/τ. Α72013). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», (ΦΕΚ 137/τ. Α71985), όπως ισχύει. 

3. Τις διατάξεις του Π.Δ. 95/2000 (ΦΕΚ 76/τ. Α') «Ορ¬ 
γανισμός του Υπουργείου Υγείας και Πρόνοιας», όπως 
έχει τροποποιηθεί και ισχύει σήμερα. 

4. Το υπ’ αριθμ. 189/2009 (ΦΕΚ 221/τ. Α'/2009) Προε¬ 
δρικό Διάταγμα, περί καθορισμού και ανακατανομής 
αρμοδιοτήτων των Υπουργείων. 

5. Το Π.Δ. 90/2012 (ΦΕΚ 144/τ. Α72012) «Διορισμός 
Υπουργού και Υφυπουργών». 

6. Το υπ’ αριθμ. 86/2012(ΦΕΚ 141/τ. Α72012) Π.Δ. «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

7. Το υπ’ αριθμ. 119/2013 (ΦΕΚ 153/τ. Α725-6-2013) Π.Δ. 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

8. Την αριθμ. Υ48/9-7-2012 απόφαση του Πρωθυπουρ¬ 
γού (ΦΕΚ 2105 Β') «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

9. Την υπ’ αριθμ. 3402/3-7-2013 Απόφαση του Πρωθυ¬ 
πουργού (ΦΕΚ 1642/τ. Β'/2013) «Ανάθεση αρμοδιοτήτων 
στον Υφυπουργό Υγείας Αντώνιο Μπέζα». 

10. Τις διατάξεις του Ν. 3918/2011 (ΦΕΚ 31/τ. Α'/2011) 
«Διαρθρωτικές αλλαγές στο σύστημα υγείας και άλλες 
διατάξεις». 


11. Τις διατάξεις του Ν. 4052/2012 (ΦΕΚ 41/τ. Α72012) 
με θέμα: «Νόμος αρμοδιότητας Υπουργείων Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Εγκριση των Σχε¬ 
δίων Συμβάσεων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας 
και άλλες διατάξεις». 

12. Τις διατάξεις του Ν. 4075/2012 (ΦΕΚ 89/τ. Α72012) 
με θέμα: «Θέματα Κανονισμού Ασφάλισης ΙΚΑ - ΕΤΑΜ, 
Ασφαλιστικών Φορέων, προσαρμογή της νομοθεσίας 
στην Οδηγία 2010/18/ΕΕ και λοιπές διατάξεις». 

13. Τις διατάξεις του Ν. 4093/2012 (ΦΕΚ 222/τ. Α72012) 
με θέμα: «Εγκριση Μεσοπρόθεσμου Πλαισίου Δημοσι¬ 
ονομικής Στρατηγικής 2013-2016 - Επείγοντα Μέτρα 
Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016». 

14. Τις διατάξεις του Ν. 4132/2013 (ΦΕΚ 59/τ. Α'/2013) 
με θέμα: «Κατεπείγουσες ρυθμίσεις του Υπουργείου 
Υγείας και άλλες διατάξεις». 

15. Τις παραγράφους 1, 4, 6 και 7 του άρθρου 100 
(Εφαρμογή μηχανισμού αυτόματης επιστροφής) του Ν. 
4172/2013 (ΦΕΚ 167/τ. Α'/2013) με θέμα: «Φορολογία εισο¬ 
δήματος, επείγοντα μέτρα εφαρμογή του Ν. 4046/2012, 
του Ν. 4093/2012 και του Ν. 4127/2013 και άλλες διατάξεις». 

16. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

1) Εξουσιοδοτείται ο ΕΟΠΥΥ: 

Α. Να καθορίζει τα αναγκαία κριτήρια, που πρέπει 
να πληροί ο εκάστοτε ιδιωτικός ελεγκτικός φορέας - 
εταιρία, προκειμένου να αναλαμβάνει τον έλεγχο των 
συμβεβλημένων με τον Ε.Ο.Π.Υ.Υ., ιδιωτών παροχών 
Υπηρεσιών Υγείας. 

Β. Να λαμβάνει όλα τα αναγκαία μέτρα, για λόγους 
διασφάλισης του δημοσίου συμφέροντος και εύρυθμης 
λειτουργίας του, προκειμένου να αποδέχεται τις υπηρε¬ 
σίες και τα αποτελέσματα του ελέγχου των ανωτέρω 
ιδιωτικών ελεγκτικών φορέων - εταιρειών. 

2) Τα αποτελέσματα του ελέγχου της παρ. 1Β αφορούν 
αποκλειστικά την περίοδο, από την 01-01-2013 έως και 
την 31-12-2013, όλων των συμβεβλημένων της παρ. 1 του 
άρθρου 100 του Ν. 4172/2013 (ΦΕΚ 167/τ. Α72013) με τον 
ΕΟΠΥΥ ιδιωτών παροχών Υπηρεσιών Υγείας. 

3) Ο έλεγχος των ιδιωτών παροχών Υπηρεσιών Υγείας 
της παρ. 1 του άρθρου 100 του Ν. 4172/2013 (ΦΕΚ 167/τ. 
Α72013), που είναι συμβεβλημένοι με τον Ε.Ο.Π.Υ.Υ. και 
αφορά τη χρονική περίοδο της παρ. 2, άρχεται την 23ην 
Σεπτεμβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡ. ΟΙΚΟΝΟΜΙΚΩΝ ΥΦΥΠ. ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΠΕΣΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














